stanford-oval/wikipedia huggingface dataset:
B&H
סקירה כללית

חנות הבית של החברה נפתחה בתחילה בלואר איסט סייד בניו יורק. בתחילת דרכה הייתה זו חנות צילום קטנה, ושמה נבע מראשי התיבות של מנהל החנות, הירש, ואשתו בלומה.
חנות הבית של החברה ממוקמת כיום בשדרה 34 במנהטן ומשרתת בין 11 ל-12 אלף לקוחות ביום. סכום ניכר של הכנסות החברה מגיע גם מאתר האינטרנט של החברה. בחנות שתי קומות ובהם מספר רב של מוצרי מדיה, כגון: מצלמות, מחשבים, מצלמות וידאו, מיקרופונים, טלפונים סלולריים, אורגנים חשמליים, טאבלטים, ועוד. העובדים בחנות הם צלמים וצלמי וידאו מקצועיים.
שרייבר עצמו ורוב עובדי החנות הם יהודים שומרי מצוות, ולכן החנות ואתר האינטרנט סגורים בשבת ובחגי ישראל.
עקב מגוון הרב של התיירים הפוקדים את החנות, רבים מעובדי החנות נותנים שירות בשפות אנגלית, ספרדית, צרפתית ואף עברית ויידיש.
בשנת 2007 הוסיפה גוגל את החנות המקוונת של B&H ל-Google Pay(אנ'), שירות מקוון של גוגל לרכישות ברשת.
1166

שנת 1166 היא השנה ה-66 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

29 ביולי – אנרי השני, רוזן שמפאן (נהרג ב-1197)
24 בדצמבר – ג'ון, מלך אנגליה (נפטר ב-1216)
ראו גם

ילידי 1166‎
נפטרים ב-1166‎
תומאס ואקלי

| --- | --- |

הציור נוצר בסביבות 1830
 לידה:  11 ביולי 1795 Membury, הממלכה המאוחדת 
 פטירה:  16 במאי 1862 (בגיל 66) מדיירה, פורטוגל 
 מדינה:  הממלכה המאוחדת של בריטניה הגדולה ואירלנד 
 מקום קבורה:  בית הקברות קנסאל גרין 
 ידוע בשל:  עורך, מנתח, חבר פרלמנט
 השכלה:  Taunton Grammar School 
 תפקיד:  חבר הפרלמנט ה־15 של בריטניה (29 ביולי 1847–1 ביולי 1852)  חבר הפרלמנט ה־13 של הממלכה המאוחדת (24 ביולי 1837–23 ביוני 1841)  חבר הפרלמנט ה־14 של הממלכה המאוחדת (29 ביוני 1841–23 ביולי 1847)  חבר הפרלמנט ה־12 של הממלכה המאוחדת (6 בינואר 1835–17 ביולי 1837) 
 מפלגה:  המפלגה הליברלית 
 צאצאים:  הנרי  תומאס  ג'יימס
 מספר צאצאים:  4
 
תומאס ואקלי (באנגלית: Thomas Wakley; 11 ביולי 1795 – 16 במאי 1862) היה מנתח, פעיל חברתי, חוקר מקרי מוות, העורך והמייסד של כתב העת לאנסט וחבר הפרלמנט הבריטי.
ביוגרפיה > ילדות

ואקלי נולד בממברי, מחוז דבון, אנגליה, לאיכר מצליח בשם הנרי ולאשתו מארי, תומאס היה הילד הצעיר ביותר מבין 11 ילדים. הוא למד בבית הספר בצ'ארד. בגיל 15 ואקלי היה מועסק כמתלמד אצל רוקח ולאחר מכן אצל מנתח, כמו כן בנערותו עסק באגרוף.
ביוגרפיה > המסע להודו

ב-7 במרץ 1807 הצטרף ואקלי בן ה-11, למסע שייט לכלכולתה בתור נער סיפון תחת פיקודו של קפטן סמואל סמית'. במהלך המסע שערך כ-17 חודשים היה ואקלי עד למקרי טביעה ומוות רבים ובהם מותו של הקפטן במהלך ההפלגה חזרה, בנוסף היה ואקלי עד גם למקרים של הלקאה מה שככל הנראה גרם לו לפעול נגד שיטת ענישה זו בעתיד[דרוש מקור]. המסע הזה נחשב לאחד הגורמים המשפעים ביותר על החלטותיו ופועלו של ואקלי בבגרותו.
ביוגרפיה > מנתח

בגיל 20 התחיל ללמוד בלונדון בבית החולים סנט תומאס, בגיל 22 הוסמך כחבר בקולג' המלכותי לכירורגים. הוא הקים מרפאה רחוב ריג'נט. באוגוסט 1820 הוצת ביתו והוא עצמו הותקף על ידי אלמונים כנראה על רקע היותו מנתח. ואקלי הגיש תביעת פיצוי לביטוח שהתנגד לשלם פיצוים בטענה שואקלי הצית בעצמו את הבית שלו, הוא ניצח במשפט מול חברת הביטוח.
ביוגרפיה > לאנסט

בשנת 1923 (בגיל 28) הקים ואקלי, ביחד עם ויליאם קובט, ויליאם לורנס וג'יימס וורדרופ, את כתב העת הרפואי לאנסט.
ביוגרפיה > חבר פרלמנט

בשנת 1835 נבחר ואקלי לחבר בפרלמנט, תפקיד בו כיהן עד 1852. ואקלי פעל בפרלמנט נגד מס עיתונים ונגד חוקי סעד לעניים ובעד סחר חופשי והלאומיות האירית.
ביוגרפיה > חוקר מקרי מוות

בשנת 1839 התמנה לחוקר מקרי המוות של מערב מידלסקס. בהתאם לעמדתו הוא חקר כל מקרה מוות פתאומי, כוול מוות פתאומי שנעשה בזמן מעצר משטרתי. במשך השנים הוא ביצע במסגרת תפקידו בין 25,000 ל-30,000 נתיחות.
חיים אישיים

בגיל 25 התחתן ואקלי עם אליזבת גודצ'יילד, נולדו להם שלושה בנים ובת שמתה בצעירותה. בנו הבכור, הנרי, היה עורך דין וסגנו של אביו בתפקידו כחוקר מקרי מוות. שני בניו האחרים, ג'יימס הצעיר ותומאס, היו עורכים של הלאנסט.
מותו

ואקלי מת ב־1862 בעקבות דימום ריאתי (אנ'), לאחר נפילה מסירה. בעשור שלפני מותו סבל ככל הנראה משחפת. הלווייתו הייתה פרטית והשתתפו בה רק בני משפחה וחברים קרובים. ואקלי נקבר בקטקומבות של בית הקברות קנסל גרין באנגליה, לצד אשתו אליזבת, שמתה שלוש שנים קודם לכן.
הנצחה

מחוץ לביתו של ואקלי שבכיכר דפורד (אנ') נתלה שלט כחול. ישנם שלטים לזכרו במספר מקומות נוספים, בהם מקום הולדתו.
הערות שוליים

1 2 3 4  Thomas Wakley, plagiarism, libel and the founding of The Lancet באתר של הספרייה הלאומית לרפואה.
↑  Wakley at sea בכתב העת לאנסט
↑  תומאס נקבר בגומחה 59, תא 13 ואליזבת בגומחה 59, תא 16.
| --- | --- |
בקרת זהויות :  GND: 117115738  ISNI: 0000 0000 2971 5940  LCCN: n86808130  NTA: 133182207  SNAC: w6r80ckk  Trove: 1498726  VIAF: 69699803   WorldCat (עם VIAF): 69699803
1168

שנת 1168 היא השנה ה-68 במאה ה-12. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

נוסדה העיר אלסנדריה במחוז פיימונטה
הנסיך האנגלי ריצ'רד הופך לדוכס אקוויטניה
ראו גם

ילידי 1168‎
נפטרים ב-1168‎
תמורה פסאודו-אקראית

בקריפטוגרפיה, תְּמוּרָה פְּסֵאוֹדוֹ-אקראית (Pseudorandom Permutation) בקיצור PRP היא פונקציה שלא ניתן להבחין בינה לבין תמורה אקראית שנבחרה בהתפלגות אחידה מתוך משפחת כל התמורות בעלות תחום דומה. במילים אחרות PRP היא משפחה של תמורות המדמות אורקל אקראי באופן שלא קיים אלגוריתם יעיל שיכול להבחין עם יתרון משמעותי לפי הפלט, בין תמורה שנבחרה ממשפחה זו לבין תמורה אקראית. ההבדל היחיד בין תמורה פסאודו-אקראית לפונקציה פסאודו-אקראית הוא שבתמורה תמיד קיימת פונקציה הופכית.
אובייקט תאורטי דומה נקרא תמורה בלתי צפויה (unpredictable permutation) בקיצור UP. על בסיס פונקציה בלתי צפויה, תמורה בלתי צפויה היא תמורה שלא קיים אלגוריתם אקראי יעיל שיכול לחזות את ערכיה בדיוק גבוה באופן משמעותי מניחוש אקראי.
מהיבט תאורטי האובייקטים PRP ו-UP הם כלים דומים לבניית פרימיטיבים קריפטוגרפיים חשובים כמו פונקציות גיבוב, צופן בלוקים וקוד אימות מסרים.
הגדרה

תהי  P:\{0,1\}^{*}\times \{0,1\}^{*}\longrightarrow \{0,1\}^{*} פונקציה יעילה, משמרת-אורך, עם מפתח. אפשר להתייחס אל  P כאל משפחה של תמורות, למשל הפונקציה  P_{k}(\cdot ) היא תמורה אחת מתוך המשפחה, כך שעבור כל  k שנבחר באקראי  P_{k} היא תמורה עם מפתח של הקלט. כיוון שאורך הפלט זהה לאורך הקלט, מזה נובע שהיא חד-חד-ערכית ועל. היא נקראת יעילה אם קיים אלגוריתם יעיל שיכול להריץ את  P_{k}(x) בזמן פולינומי בהינתן  x ו- k וכן קיים אלגוריתם יעיל שיכול לחשב את התמורה ההופכית  P_{k}^{-1}(y) בהינתן  y ו- k. ההנחה המשתמעת מכאן שאורכי הקלט, הפלט והמפתח זהים אינה בהכרח מדויקת תמיד. למעשה הפלט חייב להיות כאורך הקלט אחרת היא לא תקרא תמורה, אולם המפתח יכול להיות באורך שונה. נהוג לכנות את אורך הקלט והפלט "בלוק" שאורכו הוא  n סיביות. וכן  n נקרא פרמטר ביטחון.
בדומה לפונקציה פסאודו-אקראית, כדי שהתמורה  P_{k} תקרא פסאודו-אקראית היא צריכה להיות בלתי ניתנת להבחנה מתמורה אקראית באורך זהה. למעשה ההבדל בין פונקציה פסאודו-אקראית לבין תמורה פסאודו-אקראית אינו גדול כי תמורה ופונקציה באורך זהה ניראות גם ככה דומות ולא ניתן לזהות הבדל ביניהן אלא אם כן מוצאים שני ערכים  x ו- x' כך שמתקיים  f(x)=f(x') שאז אנחנו יודעים שהיא אינה תמורה. אולם ההסתברות שימצאו שני ערכים כאלה בזמן פולינומי כאשר  n גדול, זניחה.
למעשה הטענה הבאה נכונה: אם  P היא פרמוטציה פסאודו-אקראית אז היא גם פונקציה פסאודו-אקראית. אך מפני שבכל תמורה  P_{k} מחייבת שתהיה גם פונקציה הופכית  P_{k}^{-1}, עובדה זו יוצרת בעיה שלא קיימת בפונקציה פסאודו-אקראית, כי כעת צריך לוודא שהתמורה תהיה בטוחה גם אם למבחין גישה לאורקל הפונקציה ההופכית. מעצם ההגדרה של פונקציה פסאודו-אקראית לא בהכרח קיימת פונקציה הופכית. אם התמורה  P היא בעלת תכונה כזו היא תקרא תמורה פסאודו-אקראית חזקה. בניסוח פורמלי:
כאשר  k\leftarrow \{0,1\}^{n} הוא מפתח שנבחר באקראי בהתפלגות אחידה והפונקציה  f נבחרה באקראי מתוך קבוצת כל התמורות האפשריות באורך  n סיביות. האינטואיציה מאחורי הביטוי הזה היא שאם לא קיים אלגוריתם הבחנה פולינומי, שמיוצג כאן על ידי D שיכול לזהות לפי הפלט, הבדל כלשהו בין התמורה  P_{k} אפילו בהינתן התמורה ההופכית  P_{k}^{-1}, לבין תמורה אקראית אמיתית בהסתברות גבוהה משיעור זניח שנקבע על ידי פונקציית הזניחות אז היא נחשבת לתמורה פסאודו-אקראית חזקה (מבחינה חישובית).
הגדרה > תמורה בלתי צפויה

תמורה בלתי צפויה היא הגדרה קצת יותר חלשה מתמורה פסאודו-אקראית. היריב במקרה של תמורה בלתי צפויה הוא אלגוריתם הסתברותי שמקבל גישה לאורקל לשני הכיוונים, התמורה  P_{k} והתמורה ההופכית  P_{k}^{-1}. היריב מקבל אתגר  k והוא מתבקש לנחש מה יהיה פלט הפונקציה  P_{k}. הוא רשאי לבצע סדרה של שאילתות לאורקל למעט שאילתה בנוגע ל- k.
הגדרה > תמורה בלתי צפויה > הגדרה פורמלית

אלגוריתם אקראי פולינומי ייקרא תמורה בלתי צפויה אם עבור כל מבחין הסתברותי פולינומי  A שלא רשאי להגיש לאורקל שאילתה בנוגע לתחזית עצמה (התמורה), קיימת פונקציית זניחות כך שמתקיים:
הגדרה > תמורה פסאודו-אקראית וצופן בלוקים

הביטוי העיקרי לתמורה פסאודו-אקראית מבחינה מעשית הוא צופן בלוקים. חשוב להדגיש שלא קיים צופן בלוקים שהוכח מתמטית שהוא תמורה פסאודו אקראית חזקה. אולם אפשר להגיד למעשה שקיימים צפני בלוקים שההנחה היא שהם נחשבים לתמורה פסאודו-אקראית חזקה. כשהדגש הוא על חזקה. בזכות תכונה זו אפשר לבנות מצופן בלוקים פרימיטיבים קריפטוגרפיים רבים ולנתח את ביטחונם באופן תאורטי. ביניהם למשל הצפנה מאומתת וקוד אימות מסרים. אף על פי שרוב צפני הבלוקים הקיימים כיום עונים להגדרה של פרמוטציה פסאודו-אקראית חזקה, יש יתרון מהיבט של יעילות להוכיח שצופן בלוקים בטוח תחת הגדרה פחות חזקה במקרים בהם אפשר להסתפק בכך.
לדוגמה, רשת פייסטל היא מבנה קריפטוגרפי פופולרי, שמקבל פונקציה חד-כיוונית לא הפיכה וממנה מייצר תמורה הפיכה עם מפתח. רשת פייסטל היא מבנה איטרטיבי הפועל כדלהלן. הקלט באורך  2n סיביות מחולק לשני חצאים  R ו- L (חצי ימני וחצי שמאלי בהתאמה) כל אחד באורך  n סיביות, בהינתן פונקציה פסאודו-אקראית  f שמקבלת את  k וקלט באורך  n ומחזירה פלט פסאודו-אקראי באורך  n מבנה פייסטל מתבצע כך:
ברור שבמהלך הראשון המבנה המתואר אינו פסאודו-אקראי אפילו ש- f פסאודו-אקראית כי החצי השמאלי הוא למעשה חצי הקלט הימני ללא שינוי. וכן במהלך השני אפשר להראות שהפלט אינו פסאודו-אקראי כי קיים אלגוריתם פולינומי שיכול להבחין בינו לבין פלט אקראי. יש לזכור שבכל מהלך צריך מפתח שונה ובלתי תלוי במפתחות הקודמים. למרבה ההפתעה רשת פייסטל בשלושה מהלכים עם שלושה מפתחות שונים, נחשבת לפסאודו-אקראית אך לא פסאודו-אקראית חזקה. לעומת זאת הוכח שרשת פייסטל בארבעה מהלכים עם ארבעה מפתחות שונים נחשבת לתמורה פסאודו-אקראית חזקה, בהנחה שהפונקציה הפנימית נחשבת פסאודו-אקראית.
צריך לזכור שצופן בלוקים כשלעצמו אינו בטוח לשימוש לבד, אלא הוא רק "אבן בניין" שאיתה ניתן לבנות מערכת הצפנה בטוחה. לצורך המחשה, אם משתמשים בצופן בלוקים ישירות במערכת הצפנה, למשל המצפין שולח את  c=P_{k}(m) למקבל, כאשר  P_{k} הוא צופן בלוקים שמקבל את המפתח  k איתו הוא מצפין את  m ומחזיר את  c (למשל AES). אפשר להוכיח שמערכת כזו לא תהיה עמידה נגד התקפת מוצפן-נבחר, מפני שהצפנה כזו היא דטרמיניסטית באופייה ולכן המתקיף יכול להבחין בקלות אם הוצפנו בלוקים זהים עם אותו מפתח. הבחנה זו חשובה ולא תמיד מושם עליה דגש כראוי. אחת הדרכים להתמודד עם חיסרון זה היא להשתמש בצופן הבלוקים במסגרת מצב הפעלה בטוח. קיימים מצבי הפעלה שונים של צופן בלוקים הכוללים בין היתר הצפנה מאומתת, כשכל אחד מהם מספק ביטחון בדרך שונה ובעל מאפיינים שונים בהתאם לסביבה, מידת האיום ואילוצי יעילות. במערכות הצפנה מודרניות נהוג לשלב אקראיות כדי לעמוד במודלים של ביטחון מחמירים יותר.
ראו גם

פונקציה פסאודו-אקראית
מחולל פסאודו אקראי קריפטוגרפי
הערות שוליים

↑  Jonathan Katz and Yehuda Lindell (2007). Introduction to Modern Cryptography (2nd edition).
↑  New Design Criteria for Hash Functions and Block Ciphers.
↑  Michael Luby, Charles Rackoff. "How to construct pseudo-random permutations from pseudo-random functions", 1985.
1985 בברית המועצות

| 0 | 1 | 2 | 3 |
| --- | --- | --- | --- |
| «««  1984   1983  1982 | דגל רוסיה | 1985  בברית המועצות |  »»»  1986   1987  1988 |
כל ערכי השנים בברית המועצות אירועים בולטים בעולם ב-1985 לוח שנה של שנת 1985
1985 בברית המועצות הייתה השנה בה נחגגה השנה ה-68 למהפכת אוקטובר. בדצמבר 1979 החלה פלישת הכוחות הסובייטיות לאפגניסטן והחלה מלחמה שנמשכה 10 שנים.
הנהגה

ראש הממשלה - ניקולאי טיחונוב (עד 27 בספטמבר), ניקולאי ריז'קוב - מ-27 בספטמבר.
יושב ראש הסובייט העליון של ברית המועצות - קונסטנטין צ'רניינקו (עד 10 במרץ), ואסילי קוזנצוב (ממלא מקום מ-10 במרץ ועד 2 ביולי), אנדריי גרומיקו מ-10 ביולי.
המזכיר הכללי של המפלגה הקומוניסטית של ברית המועצות - קונסטנטין צ'רניינקו, מיכאיל גורבצ'וב (מ-11 במרץ).
אירועים בולטים

7 בינואר – חידוש שיחות בז'נבה בין שרי החוץ אנדריי גרומיקו וג'ורג' שולץ.
15 בינואר – סיום בניית מגדל הטלוויזיה בטשקנט. לאותה תקופה זה היה המבנה הגבוה במרכז אסיה - 375 מ'.
מרץ – יוני - מבצע רחב של הצבא הסובייטי באזור קונאר שבאפגניסטן. האזור אכן נכבש ונוקה ממורדים אך לא לאורך זמן.
10 במרץ – נפטר קונסטנטין צ'רניינקו, מנהיגה של ברית המועצות. מיכאיל גורבצ'וב נבחר למזכיר הכללי של המפלגה הקומוניסטית של ברית המועצות.
7 באפריל – ברית המועצות הכריזה על הפסקת הצבת טילים בליסטיים חדשים באירופה וקוראת לארצות הברית להתחיל בשיחות.
20 באפריל – מיכאיל גורבצ'וב הכריז על הצורך בתאוצה בקידום הכלכלה הסובייטית.
21 באפריל – קרב קשה עם המורדים האפגנים בו נהרגו מעל 30 לוחמים סובייטים.
26 באפריל – הסכם ברית ורשה חודש לתקופה נוספת של 30 שנים.
26 באפריל – התקוממות של שבויים סובייטים במחנה בשטח פקיסטן. כל משתתפי המרד נהרגו ומחנה נהרס כליל.
3 במאי – תאונה אווירית של מטוס טופולב Tu-134 בטיסה לקישינב. כל 94 נוסעים ואנשי הצוות נהרגו.
7 במאי – פרסום החלטת הוועד המרכזי של המפלגה הקומוניסטית של ברית המועצות על האמצעים למלחמה בשתיית יתר של משקאות חריפים.
9 במאי – מצעד לציון 40 שנים לניצחון במלחמת העולם השנייה. למשך שנים זה היה המצעד הגדול שנערך לכבוד האירוע.
16 במאי – תחילת מערכה רחבה נגד שתיית יתר בברית המועצות. המערכה נמשכה עד לשנת 1988 ללא תוצאות של ממש אך זכתה לתגובה צוננת בציבור הרחב.
20 במאי – בארצות הברית נעצר מרגל סובייטי, קצין בצי אמריקאי שריגל משנת 1968.
25 במאי – קרב קשה ליד יישוב קוניאק באפגניסטן. אבדות קשות לצבא הסובייטי.
6 ביוני – שיגור חללית מאוישת סויוז T-13. החללית התחברה לתחנת חלל סאליוט 7. היא חזרה לכדור הארץ ב-26 בספטמבר.
13 ביוני – אולדיץ' איימס, מרגל סובייטי שעבד בקהילת המודיעין אמריקאי מסר שמות של 20 סוכנים שעבדו עבור ה-CIA. חלק מהם הוצאו להורג.
13 ביוני – בעקבות פיצוץ בבסיס חיל האוויר באפגניסטן נהרסו כליל 19 מטוסים ו-13 נוספים נפגעו.
15 ביוני – חולה נפש ביצע ניסיון להשחית ציור של רמברנדט במוזיאון ארמיטז'. הציוד נפגע והוחזר לעולם רק בשנת 1997.
2 ביולי – אנדריי גרומיקו נבחר ליו"ר הסובייט העליון, אדוארד שוורדנדזה מונה לשר החוץ.
10 ביולי – תאונה אווירית של מטוס טופולב Tu-154 בטיסה ללנינגרד. מעל 200 נוסעים ואנשי הצוות נהרגו.
20 ביולי – ביון בריטי הצליח להבריח מתחומי ברית המועצות סוכנו הבכיר - אולג גורדייבסקי.
30 ביולי – ברית המועצות הכריזה באופן חד-צדדי על הפסקות ניסויים גרעינים.
10 באוגוסט – תאונה גרעינית בבסיס של הצי הסובייטי באזור העיר נחודקה על שפת האוקיינוס השקט בה הייתה מעורבת צוללת K-431 ‏. 10 אנשים נהרגו במקום מעל 290 אנשים נפגעו.
13 בספטמבר – בריטניה גירשה 25 פקידים סובייטים באשמת ריגול.
17 בספטמבר – שיגור חללית מאוישת סויוז T-14. החללית התחברה לתחנת חלל סאליוט 7. היא חזרה לכדור הארץ ב-21 בנובמבר.
16 באוקטובר – אבדות קשות בקרבות באזור פאנדז'ר באפגניסטן.
10 בנובמבר – לאחר דו-קרב שני גרי קספרוב זכה בתואר אלוף העולם בשחמט.
19 בנובמבר – מפגש ראשון בין רונלד רייגן לבין מיכאיל גורבצ'וב בז'נבה.
20 בנובמבר – הפעלת מערכת רכבת תחתית ב ניז'ני נובגורוד.
22 בנובמבר – קרב קשה ליד יישוב אפרידג' באפגניסטן. אבדות קשות לצבא הסובייטי.
25 בדצמבר – תחילת ייצור חשמל מסחרי בתחנת הכוח הגרעינית זפוריז'יה ליד העיר זפוריז'יה באוקראינה של היום.
29 בדצמבר – תחילת פעילות של הרכבת התחתית של נובוסיבירסק.
אירועים בולטים > ללא מועד

תחילת שידורים של תוכנית פופולרית "הקומה ה-12" בטלוויזיה סובייטית.
בעקבות מדיניות של צמצום שימוש במשקאות חריפים הועלו מחיריהם ב-45%, צומצם ייצורם, חוסלו מספר לא מבוטל של שטחי גידול ענבים וגידולים אחרים המשמשים לייצורם. לעומת זאת הורגשה הקטנה משמעותית של מקרי המוות בעקבות שתיית יתר.
אירועים בולטים > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "זאקוני בראק" (של אלברט מקרטצ'יאן)
שחקן השנה: אלכסנדר מיכאילוב
שחקנית השנה: ילנה ספונובה
נפטרו

7 בינואר – ולדימיר קוקינקי, טייס סובייטי, מראשוני התעופה בברית המועצות (נולד ב-1905).
22 בינואר – מיכאיל גרומוב, טייס סובייטי, מראשוני התעופה בברית המועצות (נולד ב-1900)
10 במרץ – קונסטנטין צ'רניינקו, מנהיג ברית המועצות (נולד ב-1911)
23 באפריל – סרגיי יוטקביץ', במאי קולנוע סובייטי (נולד ב-1904)
17 ביוני – קיריל מוסקלנקו, מרשל ברית המועצות (נולד ב-1902)
19 ביוני – מאיה קריסטלינסקיה, זמרת סובייטית ממוצא יהודי (נולד ב-1932)
14 באוקטובר – אמיל גיללס, מוזיקאי סובייטי ממוצא יהודי (נולד ב-1917)
13 בנובמבר – אלכסנדר פוקרישקין, טייס סובייטי, שלוש פעמים גיבור ברית המועצות (נולד ב-1913)
26 בנובמבר – סרגיי גרסימוב, במאי סובייטי (נולדה ב-1906)
11 במרץ: מיכאיל גורבצ'וב נבחר למזכיר הכללי של המפלגה הקומוניסטית של ברית המועצות.
19 בנובמבר: מפגש ראשון בין מיכאיל גורבצ'וב לבין רונלד רייגן בז'נבה.
בול סובייטי נגד שתיית משקאות חריפים
2016 בצרפת

| 0 | 1 | 2 | 3 |
| --- | --- | --- | --- |
| «««  2015   2014  2013 |  דגל צרפת | 2016  בצרפת |  »»»  2017   2018   2019 |
כל ערכי השנים בצרפת • אירועים בולטים בעולם ב-2016 היסטוריה של צרפת • פורטל צרפת • לוח שנה של שנת 2016
שנת 2016 בצרפת הייתה השנה בה ציינה צרפת 1,029 שנות לאום.
הנהגה

נשיא - פרנסואה הולנד
ראש ממשלה - מנואל ואלס
אירועים בולטים

26 בפברואר – טקס פרסי סזאר ה-41.
11-22 במאי - פסטיבל קאן לשנת 2016.
10-10 ביולי - יורו 2016 שנערך בצרפת.
2-24 ביולי - טור דה פראנס לשנת 2016.
14 ביולי – פיגוע הדריסה בניס: כ־84 בני אדם נרצחו ו-306 נפצעו בעיר החוף הצרפתית ניס כאשר מחבל צרפתי-מוסלמי ממוצא תוניסאי דרס באמצעות משאית הובלה שכורה קהל שחגג את יום הבסטיליה. נהג המשאית פתח גם  באש לעבר הקהל ובסופו של דבר נורה ונהרג על ידי כוחות הביטחון.
26 ביולי – הפיגוע בכנסייה בנורמנדי: 2 מחבלים מארגון "המדינה האסלאמית", החזיקו בני ערובה בכנסייה בנורמנדי, ערפו את ראשו של כומר הכנסייה ופצעו אנושות את אחד מבני הערובה. שוטרים שהגיעו למקום חיסלו את שני המחבלים.
5-21 באוגוסט - 177 ספורטאים מייצגים את צרפת באולימפיאדת ריו דה ז'ניירו.
11-16 באוקטובר - מופע הספורט המוטורי של פריז.
6 בדצמבר – ראש ממשלת צרפת מנואל ואלס התפטר והודיע כי יתמודד בבחירות הקרובות על נשיאות צרפת. במקומו מינה הנשיא פרנסואה הולנד את ברנאר קזנב.
נפטרו

(קטגוריה:צרפתים שנפטרו ב-2016)
נפטרו > ינואר

4 בינואר – פייר בולז, מלחין ומנצח צרפתי מפורסם. (נולד ב-1925)
31 בינואר – בניוט ויוליר, שף צרפתי מפורסם. (נולד ב-1971)
נפטרו > מאי

5 במאי – מריוס סינט, קריקטוריסט צרפתי. (נולד ב-1928)
ב-14 ביולי כ־84 בני אדם נרצחו ומעל 100 אנשים נפצעו בטיילת של ניס בידי מחבל צרפתי ממוצא תוניסאי
פייר בולז
Azure Data Explorer

Azure Data Explorer הוא אחד משירותי הענן של Microsoft Azure. השירות מיועד לשמירה, עיבוד וביצוע אנליטיקות על נתוני ביג-דאטה, מאפשר לאחסן מידע מובנה, מובנה למחצה (כגון מידע בפורמט JSON) ולא מובנה (כגון טקסט חופשי).
עיבוד ושליפת המידע מתבצע בעזרת שאילתות אד-הוק תוך שניות בודדות.
המוצר מוצא בתצורת Platform as a Service) PaaS) כחלק מפלטפורמת Azure.
היסטוריה

פיתוח המוצר החל בשנת 2014 לשימוש פנימי במרכז המחקר והפיתוח של מיקרוסופט בישראל. מטרת הפיתוח הייתה להתמודד בצורה טובה יותר עם שמירת וניתוח המידע שנשמר ב Azure. שמו הפנימי של המוצר היה קוסטו, על שם אבי הצלילה המודרנית, ז'אק קוסטו, בזיקה לצורך "לצלול באוקיינוס המידע".
המוצר הוכרז בגרסת preview בכנס מיקרוסופט איגנייט בשנת 2018 , ובפברואר 2019 הוא הוכרז כמוצר לשימוש חיצוני כללי.
מאפיינים

המוצר מאפשר הכנסת ותשאול כמויות עצומות של מידע: ניתן לעבד כמיליארד שאילתות ו-200MB של מידע בשנייה. במוצר קיימות יכולות לביצוע אנליטיקות על המידע.
שליפת המידע מתבצעת בעזרת שפת השאילות Keyword Query Language - KQL  הדומה בעקרונותיה לשפת SQL אך מכילה יכולות מתקדמות יותר.
הערות שוליים

1 2  הנה 8 ההכרזות החשובות של מיקרוסופט מהלילה, באתר גיקטיים, ‏2018-09-25
↑  orspod, What is Azure Data Explorer?, docs.microsoft.com (באנגלית)
↑  Microsoft R&D, www.microsoftrnd.co.il
↑  Introducing Azure Data Explorer, azure.microsoft.com (באנגלית)
↑  General Availability: Azure Data Explorer | Azure updates | Microsoft Azure, azure.microsoft.com (באנגלית)
↑  spdevdocs, Keyword Query Language (KQL) syntax reference, docs.microsoft.com (באנגלית)
1172

שנת 1172 היא השנה ה-72 במאה ה-12. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

ל'ואלין הגדול, נסיך ויילס הראשון (נפטר ב-11 באפריל 1240)
נפטרו

4 במרץ – אישטוואן השלישי, מלך הונגריה (נולד ב-1147)
ראו גם

ילידי 1172‎
נפטרים ב-1172‎
תרומה גדולה

| --- | --- |
 מקרא:  דברים, י"ח, ד'
 משנה:  זרעים, מסכת תרומות
 משנה תורה:  זרעים, הלכות תרומות
 שולחן ערוך:  יורה דעה, סימן של"א
 ספרי מניין המצוות:  ספר המצוות, עשה קכ"ו ספר החינוך, מצווה תק"ז
 
תרומה גדולה היא מצווה מהתורה להפריש לכהן מהיבול.
יבול אשר לא הופרשו ממנו תרומה נקרא טבל. יבול אשר הופרשו ממנו תרומות ומעשרות כדין, נקרא בלשון המשנה "מתוקן".
התרומות בתורה

החובה להפריש מהיבול החקלאי מופיעה בתורה במספר מקומות:
בספר במדבר פרק י"ח, פסוקים ח'-כ', נדונו הזכויות של הכהנים עבור עבודתם בבית המקדש, ובין השאר נאמר:
וַיְדַבֵּר ה' אֶל-אַהֲרֹן וַאֲנִי הִנֵּה נָתַתִּי לְךָ אֶת-מִשְׁמֶרֶת תְּרוּמֹתָי, לְכָל-קָדְשֵׁי בְנֵי-יִשְׂרָאֵל לְךָ נְתַתִּים לְמָשְׁחָה וּלְבָנֶיךָ לְחָק-עוֹלָם ... וְזֶה-לְּךָ תְּרוּמַת מַתָּנָם לְכָל-תְּנוּפֹת בְּנֵי יִשְׂרָאֵל לְךָ נְתַתִּים וּלְבָנֶיךָ וְלִבְנֹתֶיךָ אִתְּךָ לְחָק-עוֹלָם, כָּל-טָהוֹר בְּבֵיתְךָ יֹאכַל אֹתוֹ. כֹּל חֵלֶב יִצְהָר וְכָל-חֵלֶב תִּירוֹשׁ וְדָגָן רֵאשִׁיתָם אֲשֶׁר-יִתְּנוּ לַ-ה' לְךָ נְתַתִּים ... כֹּל תְּרוּמֹת הַקֳּדָשִׁים אֲשֶׁר יָרִימוּ בְנֵי-יִשְׂרָאֵל לַ-ה' נָתַתִּי לְךָ וּלְבָנֶיךָ וְלִבְנֹתֶיךָ אִתְּךָ לְחָק-עוֹלָם, בְּרִית מֶלַח עוֹלָם הִוא לִפְנֵי ה' לְךָ וּלְזַרְעֲךָ אִתָּךְ ...
מכיוון שנאמר בתורה, "רֵאשִׁית דְּגָנְךָ תִּירֹשְׁךָ וְיִצְהָרֶךָ, וְרֵאשִׁית גֵּז צֹאנְךָ--תִּתֶּן-לוֹ", ועוד נאמר: "עַשֵּׂר תְּעַשֵּׂר, אֵת כָּל-תְּבוּאַת זַרְעֶךָ, הַיֹּצֵא הַשָּׂדֶה, שָׁנָה שָׁנָה". למדו חז"ל: מה דגן ותירוש ויצהר הם מאכל אדם וגידולם מן הארץ ויש להם בעלים שנאמר "דגנך", כך כל כיוצא בהם מאכלים מגידולי קרקע בגבולות ארץ ישראל חייבים בתרומות ומעשרות לפני אכילתם, והיא מצוות עשה מן התורה.
לדעת רוב הראשונים, רק חמשת מיני דגן, יין ושמן - חייבים בתרומות ומעשרות מהתורה. בתקופה מאוחרת יותר תיקנו חז"ל להפריש תרומות ומעשרות גם על יבול משאר פירות האילן וממיני הקטניות והירקות.
התרומה ניתנת לכהן, שצריך לאוכלה בטהרה ורשאי לחולקה עם אשתו, בנותיו הרווקות ועבדיו הכנענים (וכמובן, כהנים אחרים), אך היא אסורה לאכילה לערלים. העונש על אכילת תרומה טמאה, או אף על אכילת תרומה טהורה על ידי זר - הוא מיתה בידי שמים. דין תרומה טמאה הוא השמדה, אך עם זאת, רשאי הכהן להפיק הנאה מהתרומה בשעת השמדתה, כל עוד זוהי צורה רגילה לאותה תרומה (כגון האכלת שעורים לבהמה, או הדלקת נר בשמן זית), שאיננה אכילה.
שיעור הנתינה

מהתורה אין לתרומה שיעור, ולכן אומר התלמוד במסכת קידושין, שאפילו חיטה אחת פוטרת שדה שלם, אך במשנה במסכת תרומות נאמר שחז"ל קבעו לה מידה. לדעת בית הלל (שהלכה כמותם) המינימום שיש להפריש הוא אחד חלקי שישים מהיבול, אך זוהי "עין רעה". אחד חלקי חמישים - זו עין בינונית, ואחד חלקי ארבעים - זו עין טובה, כלומר נדיבה. אף על פי שקבעו שיעור לתרומה, אין להפריש אותה בכמות מדויקת, אלא מפרישים על פי אומד (אנ') (=הערכה) בלבד. יש הסוברים שטעם האיסור לתרום לפי מדידה הוא כדי שיתרום בעין יפה. ויש הסוברים שיש חשש שאם יתרום לפי מדידה ייתן יותר ממה שתכנן וייחשב כ"מוסיף על המעשרות" שמעשרותיו מקולקלים.
וכך כותב הרמב"ם במשנה תורה, בהלכות תרומות: ”תרומה גדולה אין לה שיעור מן התורה, שנאמר ראשית דגנך כל שהוא אפילו חטה אחת פוטרת הכרי (=ערימת גרעיני החטה), ולכתחילה לא יפריש אלא כשיעור שנתנו חכמים”. בהמשך הפרק פוסק הרמב"ם, שכיוון שבזמנינו אי אפשר לאכול את התרומה בטהרה וצריך לשורפה, יש לחזור לנהוג כמו הדין המקורי מן התורה, ולהפריש כל שהוא. וכן פסק רבי יוסף קארו בשולחן ערוך.
בעניין שיעור המקסימום שניתן להפריש ויחשב תרומה, חלקו התנאים במשנה במסכת תרומות. הדעה שנפסקה להלכה היא דעתם של רבי עקיבא ורבי טרפון ש"אין שיעור בתרומה" - כלומר כל אחד יכול לתת כפי רצונו מעל למינימום המצוין לעיל, אך לא את כל הגורן .
אכילתה

תרומה גדולה, מותרת באכילה רק לכהנים טהורים וכשהיא טהורה. אסור לקלקלה ולטמאה.
עבור מי שאינו כהן, תרומה נחשבת עבורו לאיסור אכילה. מפני חשיבותה של התרומה, חכמים הוסיפו כלל לפיו בהתערבות של תרומה עם שאר אוכלים מותרים לא מספיק רוב של מזון היתר כנגד התרומה, אלא נדרש שיהיה פי 100 מכמות התרומה.
תרומה שנטמאת

מצווה לשרוף תרומה טמאה. כוהנים אינם רשאים לאכול תרומה כזו, ואין הם רשאים לעשות בה כל שימוש אחר. אולם שלא כמו במקרים אחרים בהם קיים ציווי על שרפת חפץ מסוים, משרפת התרומה מותר לכוהנים ליהנות; מותר להתחמם באש שרפת התרומה או לבשל עליה.
שמן תרומה שנטמא נקרא "שמן שרפה", הואיל ועומד הוא לשרפה. אף על פי שמצווה לשרפו, אין להדליקו ביום טוב. בטעם הדבר נחלקו אמוראים: רב חסדא סובר שהדבר אסור משום שאין שורפים קדשים ביום טוב, ואילו רבה סובר שהטעם הוא גזירה משום הדלקתו בערב שבת.